Publication: Magyar Közlöny
Issue: MK-1998-56 (Year: 1998, Number: 56)
Era: 1990-2004
Section: Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak
Paragraph Index: 319

Biztosító: a biztosítóintézetekről és biztosítási tevékenységről szóló 1995. évi XCVI. törvényben meghatározottak szerinti biztosító részvénytársaság. (A biztosító szövetkezetek, illetve egyesületek nem!) Decentralizált alapok: az elkülönített állami pénzalapok.* Helyi önkormányzatok: a fővárosi, a megyei, a helyi (területi, nemzetiségi) önkormányzatok és az azok irányítása alatt álló, kezelésében működő intézmények (pl. egészségügyi, művelődési, oktatási intézmények stb.). Hitelintézet: amit a Hpt. annak minősít (A jegybank nem!). Hosszú (lejáratú): hosszú lejáratú az az ügylet, amelyet az Szmt. annak minősít (egy éven túli lejáratú). Járulékos vállalkozás: amit a Hpt. annak minősít. Jogi személyiségű vállalkozók (Jogi szem. váll.): a vállalat, a jogi személyiségű gazdasági társaság (egyesülés, közös vállalat, korlátolt felelősségű társaság, részvénytársaság), a szövetkezet (lakás-, fogyasztási, mezőgazdasági szövetkezet stb.), a vízgazdálkodási, illetve erdőgazdálkodási társulat, az ügyvédi, jogtanácsosi iroda, az oktatói munkaközösség stb. * Jelenleg: Központi Környezetvédelmi Alap, Munkaerőpiaci Alap, Nemzeti Kulturális Alap, Útalap, Vízügyi Alap. 1998/56. szám Kisvállalkozók: a jogi személyiség nélküli vállalkozók, az egyéni vállalkozók (jogi személyiség nélküli társaság, illetve munkaközösség, polgári jogi társaság, közkereseti társaság, betéti társaság, építőközösség, társasház, jogi személy részlegét szerződéses rendszerben üzemeltető magánszemély, a gazdálkodó szervezete részlegét jogszabályban meghatározott átalányelszámolásos rendszerben üzemeltető magánszemély, mezőgazdasági termelést folytató magánszemély, kisiparos, magánkereskedő stb.). Konszolidációs államkötvény: a hitel-, bank- és adóskonszolidációk során kibocsátott, átadott államkötvények. Könyvesbetét: a hitelintézetnél elhelyezett betétek közül azok, amelyeknél a betétszerződés alapján betétkönyvet állítanak ki (pl. takarékbetétkönyv, nyereménybetétkönyv stb.), nem ideértve a takaréklevelet. Központi költségvetés: a központi költségvetés, mint a magyar állam. Központi költségvetési intézmények (az államháztartáshoz tartozó intézmények): az államhatalom szervei, a Kormány, a minisztériumok, az országos hatáskörű szervek és a felügyeletük alá tartozó költségvetési szervek. Kötvény: az Épt. 3. § (2) bekezdés 25. pontja szerinti hitelviszonyt megtestesítő értékpapír. Kötvény a Felügyeleti Mérleg Eszköz oldalán, mint gyűjtőfogalom: a kötvény mindazon értékpapírok gyüjtő neve, amelyek a hitelintézet eszközei között szerepelhetnek, kivéve a tulajdonjogot megtestesítő értékpapírokat (részvényeket). Külföldi: a nem-rezidens. Lakosság: a természetes személyek, azok a magánszemélyek, akik nem tartoznak a kisvállakozók közé. Látra szóló: az az ügylet, amelyet az Szkr. annak minősít. Nem nyereségérdekeltségű szerv(ezet)ek: az alapítványok, a közalapítványok, a politikai pártok, az egyházak, a szakszervezetek, a különböző egyéb érdekképviseleti szervek, az egyesületek, a köztestületek, a közhasznú társaságok, a viziközmű társulatok stb., valamint a felsoroltak által létrehozott intézmények és pénzalapok. Nem-rezidens: a külföldi, illetve a Dtv.-ben meghatározottak szerinti devizakülföldi, kivéve a vámszabadterületi társaságot, valamint a Dtv. 85. § hatálya alá tartozó társaságot, amely a Dtv. alapján devizakülföldi, de a jelentések elkészítése szempontjából rezidens. Pénzügyi intézmény: a Hpt.-ben megfogalmazottak szerint a hitelintézet és a pénzügyi vállalkozás. Pénzügyi vállalkozás: a Hpt.-ben meghatározottak szerinti vállalkozás, amelyik az ÁPTF engedélyével rendelkezik.* Rezidens: magyar rezidens (belföldi) az, akire, illetve amelyre teljesül az a feltétel, hogy közvetlen gazdasági érdeke (állandó lakhelye, telephelye, termelése stb.) elsődlegesen Magyarország gazdasági területéhez kapcsolódik, illetve az a gazdasági egység, amely valamely gazdasági tevékenységet tartósan — egy évnél hosszabb ideig — végez az adott ország területén, így a külföldi hitelintézetek Magyarországon működő fióktelepei is. A gazdasági terület nem tartalmazza idegen államoknak és nemzetközi szervezeteknek az adott államba beékelt — kormányzati, diplomáciai, kereskedelmi, kulturális, katonai stb. képviseletek — területét. A devizatörvény alapján devizakülföldinek számító vámszabadterületi társaság, valamint a Dtv.

Source: https://magyarkozlony.hu/hivatalos-lapok/3e02abc0a0cb62f0065830fcfced94e28ce56659/dokumentumok/fd6553a8a14a44bbf9e49db80bb2421cb2a01807/letoltes